armvectores/hy_wikipedia_2023 huggingface dataset:
Մելովին

Կոնստանտին Միկոլայեվիչ Բոչարով (ուկրաիներեն՝ Костянти́н Микола́йович Бочаро́в,  ապրիլի 11, 1997 թվական, Օդեսա, Ուկրաինա), ուկրաինացի երգիչ և երգահան, ով ավելի հայտնի է իր բեմական անունով՝ Մելովին։ Նա հայտնի դարձավ, երբ հաղթեց Ուկրաինական Իքս ֆակտորը։
Նա ներկայացրել է Ուկրաինան 2018 թվականի Եվրատեսիլ երգի մրցույթում իր «Under the Ladder» երգով։


== Վաղ կյանք ==
Բոչարովը ծնվել է Օդեսայում Նիկոլայ Բոչարովի և Վալենտինա Բոչարովայի ընտանիքում։ Նա հետաքրքրվել է երաժշտությամբ դեռևս մանկուց և այդ ժամանակվանից էլ համերգներ է տվել իր դպրոցում։ Նա ավելի ուշ սկսել է հաճախել երաժշտական դպրոց, սակայն ուսումը կիսատ է թողել։ Ավելի ուշ նա ներկայացել է թատերական դպրոց, որը հաջողությամբ ավարտել է։


== Կարիերա ==


=== 2015-2016։ Իքս ֆակտոր Ուկրաինա ===
Բոչարովը մասնակցել է ուկրաինական Իքս ֆակտորին 3 անգամ, բայց երբեք չի անցել հեռուստատեսային փուլ։ Այնուամենայնիվ, նրան հաջողությունը ժպտացել է շոուի 6-րդ եթերաշրջանում 2015 թվականին։ Նա հասել է եզրափակիչ և կարողացել ստանալ հաղթողի տիտղոսը։ Հետագայում շոուի ավարտից հետո, նա ողջ Ուկրաինայով շրջագայությունների է գնացել շոուի ֆինալիստների հետ:


=== 2017։ Եվրատեսիլյան փորձեր ===
2017 թվականի հունվարի 17-ին Բոչարովն ընդգրկվել է 23 մասնակիցների մեջ Vidbir  2017-ին (Ուկրաինական Եվրատեսիլ երգի մրցույթի ազգային ընտրություն)՝ "Wonder" երգով։
Կիսաեզրափակչում նա ստացել է ամենաբարձր միավորները հեռուստադիտողների կողմից, բայց չորրորդ տեղը գրավել ժյուրիի միավորների հետ միասին։ Եզրափակիչը տեղի է ունեցել 2017 թվականի փետրվարի 25-ին։ Բոչարովը գրավել է 3-րդ հորիզոնականը՝ նորից հեռուստադիտողների կողմից ստանալով ամենաբարձր միավորները, բայց ժյուրիի միավորները չեն համընկել հեռուստադիտողների կարծիքի հետ։
Հաջորդ տարի Բոչարովը հաստատել է, որ նորից վերադառնում է  2018 թվականի հունվարի 18-ին իր Vidbir "Under the Ladder" երգով։ Նա մասնակցել է երկրորդ կիսաեզրափակչին՝ 2018 թվականի փետրվարի 17-ին, որը նրան ուղղորդել է եզրափակիչ՝ ստանալով հեռուստադիտողների կողմից ամենաբարձր միավորները և ժյուրիի կողմից  երկրորդ ամենաբարձր միավորները։ Ժյուրիի կազմում էին Ջամալան, Դանիլկոն և Յոգեն Ֆիլատովը։ Նա հաղթեց եզրափակչում փետրվարի 24-ին և հիմա կներկայացնի Ուկրաինան 2018 թվականի Եվրատեսիլ երգի մրցույթին։


== Սկավառակագրություն ==


=== Երգեր ===


== Ծանոթագրություններ ==
Աֆրիկյան աղվես

Աֆրիկյան աղվես (լատ.՝ Vulpes pallida), աղվեսների ցեղի շնազգիների ընտանիքի կաթնասուն կենդանի։ Շատ փակ կենդանիներ են, նրանց կյանքի մասին շատ քիչ բան է հայտնի։ Կազմում են 5 ենթատեսակ։


== Արտաքին տեսք ==
Աֆրիկյան աղվեսը իր մարմնի կառուցվածքով հիշեցնում է սովորական աղվեսին, սակայն այն ավելի փոքր է, ունի ավելի երկար ոտքեր և ականջներ։ Մարմնի երկարությունը 38-45 սմ է, զանգվածը՝ 1,5-3,6 կգ։ Գունավորումը բաց շիկակարմիր է, շագանակագույն, պոչը՝ շիկակարմրաշագանակագույն՝ սև ծայրով։ Թաթերը և մեջքը շիկակարմիր են։ Մեջքի կենտրոնում կա մուգ շերտ։ Մարմնի ստորին հատվածը, դունչը և ականջների ներսի կողմը սպիտակ են։


== Վարքագիծ և ապրելակերպ ==
Աֆրիկական աղվեսները վատ ուսումնասիրված կենդանիներ են։ Ենթադրվում է, որ նրանք ապրում են ոչ մեծ ընտանեկան խմբերով՝ կազմված հասուն արուից, էգից և ձագերից։ Նրանք փորում են ընդարձակ բներ՝ 15 մ երկարությամբ և 2-3 մ խորությամբ։ Այդ բները օգնում են աղվեսներին խուսափել ցերեկային շոգից, իսկ մթնշաղն ընկնելուն պես նրանք դուրս են գալիս սնունդ որոնելու։
Իր ցեղակիցների համեմատ աֆրիկյան աղվեսը ավելի բուսակեր է։ Նրա սննդակարգի մեջ են մտնում հիմնականում խոտաբույսերը, հատապտուղներն ու պտուղները։ Մարմնի փոքրության պատճառով նրանք կարողանում են որսալ միայն փոքր չափսի կենդանիներ՝ մանր կրծողներ, սողուններ և միջատներ և անողնաշարավորներ։ Այս կենդանիները կարող են իրենց սննդից ստանալ բավականաչափ խոնավություն որպեսզի կարողանան երկար, շոգ, չորային եղանակներին ապրել անապատներում։
Հղիությունը տևում է 7-8 շաբաթ։ Տալիս է 50-100 գրամանոց 3-4 ձագ, որոնք շատ արագ են մեծանում և 6-8 շաբաթականում տարբերվում են իրենց ծնողներից։
Անազատության մեջ ապրում են 3 տարի, սակայն բնության մեջ կարող են ապրել կրկնակի երկար։


== Ենթատեսակներ ==
Հայտնի են աֆրիկական աղվեսի հինգ տարատեսակ՝

Vulpes pallida pallida
Vulpes pallida cyrenaica
Vulpes pallida edwardsi
Vulpes pallida harterti
Vulpes pallida oertzeni


== Տարածվածություն ==
Աֆրիկական աղվեսներն ապրում են Աֆրիկայում՝ Սահարա անապատից հարավ։ Տարածված են Սոմալիում, Սենեգալում, Սուդանում։


== Ծանոթագրություններ ==
Լարկա (համայնք)

Լարկա (ֆր.՝ Larcat), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Ֆուա շրջանի Լե Կաբան կանտոնի կազմի մեջ։ 
Համայնքի INSEE կոդ՝ 09155։


== Բնակչություն ==
Համայնքի բնակչությունը 2008 թվականին կազմում էր 39 մարդ։


== Տնտեսություն ==
2007 թվականի տվյալներով 20 աշխատունակ տարիքի մարդկանցից (15-64 տարեկան) 14-ը տնտեսապես ակտիվ էին, 6-ը անգործունակ (ակտիվության ցուցանիշը 70,0 %, 1999 թվականին եղել է՝ 55,6 %)։ 14 աշխատունակ բնակիչներից 13-ը աշխատում էին (6 տղամարդ և 7 կին), անաշխատանք էր 1-ը (կին)։ 6 անգործունակ մարդկանցից 1-ը աշակերտներ կամ ուսանողներ են, 2-ը թոշակառու, 3-ը անաշխատունակ էին այլ պատճառներով։


== Տեսարժան վայրեր ==
Սուրբ Բարդուղիմեոս ժամատուն
Եկեղեցի՝ XIX դար
Ջրաղացի ավերակներ
les mouillères գործարանի ավերակներ
Սուրբ Պետրոսի եկեղեցի
Պրադ առվակ


== Պատկերասրահ ==


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լարկա» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-28 
«Լարկա» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Էդոլսայմ

Էդոլսայմ (ֆր.՝ Heidolsheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 176 մարդ, բնակչության խտությունը` 29.73 մարդ/կմ²։ Բնակավայրը զբաղեցնում է 5.92 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 50 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 302 աշխատունակ (15-64 տարեկան)  բնակիչ, որոնցից ակտիվ էին 222-ը, իսկ ոչ ակտիվները` 80։ Ակտիվության ցուցանիշը կազմում է 73,5 %։ 222 աշխատունակ մարդկանցից աշխատել է 209 անձ (110 տղամարդ և 99 կին)։ Գործազուրկ են եղել 13 անձ (7 տղամարդ և 6 կին)։ 80 անաշխատունակներից 27-ը եղել են աշակերտներ կամ ուսանողներ, 29-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուրասարի

Սուրասարի, գյուղ Արևմտյան Հայաստանում, Վանի վիլայեթի Հեքյարիի գավառում։ Գտնվում էր գավառի հարավ-արևելյան կողմում։ Մտնում էր Զերզանի գյուղախմբի մեջ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վերակազմյալ Հնչակյան կուսակցություն

Վերակազմյալ Հնչակյան կուսակցություն (արմտ. հայ.՝ Վերակազմեալ Հնչակեան կուսակցութիւն), հիմնականում հայտնի է որպես «Վերակազմյալ հնչակյաններ» (արմտ. հայ.՝ Վերակազմեալ հնչակեաններ), հայկական քաղաքական կուսակցություն։ Ստեղծվել է 1896 թվականին՝ Հնչակյան կուսակցության պառակտման հետևանքով Լոնդոնում, Մեծ Բրիտանիա։ 
1919 թվականին նախատեսված է եղել միավորվել Ազատական միության և Սահմանադրական Ռամկավար կուսակցության (ՍՌԿ) հետ՝ «Ազատական կուսակցություն» անվանմամբ, սակայն այն չի իրականացվել։
1921 թվականին միավորվել է սահմանադիր ռամակավարների և այլ կուսակցությունների հետ՝ հիմնադրելով Ռամկավար ազատական կուսակցությունը։


== Պատմություն ==
Հնչակյան մի խումբ գործիչներ՝ Միհրան Տամատյան, Արփիար Արփիարյան, Միհրան Սվազլյան, Լ. Մկրտչյան, Ս. Սուրենյան, Կ. Փափազյան և ուրիշներ, գտնելով, որ Թուրքիայում արդյունաբերական պրոլետարիատի բացակայության պայմաններում սոցիալական պայքարը հեռանկարային չէ, և որ այն «ավելորդ ու վնասակար է Հայկական հարցի լուծման համար», հանդես եկան միայն ագգային-ազատագրական պայքար մղելու պահանջով՝ միաժամանակ ձգտելով հայկական հարցը լուծել հնչակյան կուսակցության ծրագրի ոգով։ Անջատվածներն իրենց քաղաքական կազմակերպությանը տվեցին «Վերակազմյալ հնչակյաններ», իսկ 1898 թվականից՝ «Վերակազմյալ Հնչակյան կուսակցություն» անվանումը։ Վերակազմյալ հնչակյանների կազմակերպական կառույցը նույնն էր, ինչ Հնչակյան կուսակցությանը, սակայն հետագայում կրել է որոշակի փոփոխություններ։
1908 թվականիի երիտթուրքական հեղաշրջումից հետո Վերակազմյալ հնչակյանների գործունեության հիմնական վայրը դառնում է Թուրքիան։ Վերակազմյալ հնչակյանները հրաժարվեցին համազգային ապստամբության և անկախ Հայաստանի ստեղծման գաղափարից, առաջ քաշեցին սահմանադրական դեմոկրատական թուրքական պետության կազմում Հայաստանին ինքնավարություն տալու պահանջ։ Սակայն իրենց դեմոկրատ հորջորջած երիտթուրքերը 1914-15-ին Թուրքիայում կոտորեցին Վերակազմյալ հնչակյանների կազմակերպությունները, անդամներից շատերը դարձան ցեղասպանության զոհ։ Գոյատևած Վերակազմյալ հնչակյանները 1921 թվականին միացան Ռամկավար ազատական կուսակցությանը։


== Աղբյուրներ ==
Հայկական հարց հանրագիտարան (Հայկական հանրագիտարան հրատարակչություն, 1996)
Կամապուան

Կամապուան (պորտ.՝ Camapuã), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիս-կենտրոնական մարզում։ Մտնում է Ալտու Տակուարի գավառի կազմի մեջ։ Բնակչությունը կազմում է 13.693 մարդ՝ 2020 թվականի տվյալներով։ Գրավում է 10 758,432 կմ2 տարածք։ Բնակչության խտությունը կազմում է՝ 1,3 մարդ/կմ2։


== Պատմություն ==
Քաղաքը հիմնադրվել է 1948 թվականին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է՝ 200.079.022,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝ 11.892,48 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,761 (տվյալները ՄԱԿ-ի զարգացման ծրագրի)։


== Ծանոթագրություններ ==
Մոկռա

Մոկռա (էստ․՝ Mokra), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(3358) Անիկուշին

(3358) Անիկուշին (անգլ.՝ Anikushin), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 1-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,181805 ա. մ., առավելագույնը մոտենում է 2,5324 ա. մ. հեռավորության վրա և հեռանում 3,8312 ա. մ.։ Արեգակի շուրջ մեկ ամբողջական պտույտ է կատարում 2073,05 երկրային օրվա ընթացքում, իր ուղեծրով շարժվելով միջինում 0,173658 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3358) Անիկուշին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հինափ

Հինափ, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Վլադիմիր Ավլաս

Վլադիմիր Ավլաս (ռուս.՝ Авлас Владимир Дмитриевич հունվարի 12, 1904(1904-01-12), Վիլենի նահանգ, Ռուսական կայսրություն - մարտի 15, 1975(1975-03-15), Լենինգրադ, ՌԽՖՍՀ, ԽՍՀՄ), ռուս և խորհրդային գեղանկարիչ, Լենինգրադի նկարիչների միության անդամ։  


== Կենսագրություն ==
Վլադիմիր Ավլասը ծնվել է 1904 թվականի հունվարի 12-ին, Վիլնա նահանգում (մի քանի աղբյուրներ ծննդյան վայրը նշել են Պետերբուրգը): 
1920-1926 թվականներին սովորել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։ Նաթան Ալտմանը հիշատակվել է ուսուցիչների թվում։ 1922 թվականից մասնակցել է ցուցահանդեսների։ Նկարել է բնանկարներ, դիմանկարներ և նատյուրմորտներ։ Եղել է «Վերլուծական արվեստի վարպետները» միության անդամ և ցուցորդ։ 1935 թվականից եղել է Լենինգրադի նկարիչների միության անդամ։ Նատյուրմորտ (1922 թվական), Ռուբեն Դրամբյանի դիմանկարը, Ե. Կիպուսի դիմանկարը (1933 թվական), Անտառ (1935 թվական), Կոլտնտեսային բնանկարներ (1951 թվական), Զելենոգորսկ։ Ծոց, Ծովափնյա պարտեզի հաղթանակը (1956 թվական), Լողափը Զելենոգորսկում (1957 թվական), Ծառուղին զբոսայգում, Զբոսայգին (1958 թվական) և այլ նկարների հեղինակն է։ 
Վլադիմիր Ավլասը մահացել է 1975 թվականի մարտի 15-ին, Լենինգրադում, 72 տարեկան հասակում։ Նրա ստեղծագործությունները պահվում են Ռուսական պետական թանգարանում, Ռուսաստանի, Ուկրաինայի, Գերմանիայի, Ֆրանսիայի և այլ երկրների թանգարաններում և մասնավոր հավաքածուներում։ 


== Ցուցահանդեսներ ==


== Աղբյուրներ ==
Выставка произведений ленинградских художников 1951 года. Каталог. — Л: Лениздат, 1951. — с.7.
Осенняя выставка произведений ленинградских художников. 1956 года. Каталог. - Л: Ленинградский художник, 1958. - с.5.
1917 — 1957. Выставка произведений ленинградских художников. Каталог. — Л: Ленинградский художник, 1958. — с.7.
Осенняя выставка произведений ленинградских художников 1958 года. Каталог. — Л: Художник РСФСР, 1959. — с.5.
Художники народов СССР. Биобиблиографический словарь. Т.1. М., Искусство, 1970. С.43-44.
Справочник членов Ленинградской организации Союза художников РСФСР. — Л: Художник РСФСР, 1972. — с.3.
Государственный Русский музей. Живопись. Первая половина XX века. Каталог. А—В. СПб, Palace Editions. 1997. С. 18.
Matthew Cullerne Bown. A Dictionary of Twentieth Century Russian And Soviet Painters. 1900 — 1980s. — London: Izomar Limited, 1998.
Иванов С. Неизвестный соцреализм. Ленинградская школа. СПб., НП-Принт, 2007. С.381, 390. ISBN 5-901724-21-6, ISBN 978-5-901724-21-7.
Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005. — Санкт Петербург: «Первоцвет», 2007. — с.22-23.
Бахтияров, Р. А. Авлас Владимир Дмитриевич //Страницы памяти. Справочно-биографический сборник. 1941-1945. Художники Санкт-Петербургского (Ленинградского) Союза художников — ветераны Великой Отечественной войны. Кн.1. СПб: Петрополис, 2014. С.16-17.


== Տես նաև ==
Սանկտ Պետերբուրգի նկարիչների միություն


== Ծանոթագրություններ ==
Կասոլնովո

Կասոլնովո (իտալերեն՝ Cassolnovo), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 6203 մարդ (2008 թվական)։ Խտությունը կազմում է 187մարդ/կմ²։ Տարածքը 31 կմ² է։ Փոստային ինդեքս՝ 27041։ Հեռախոսային կոդ՝ (+39) 0381։


== Ծանոթագրություններ ==
Բոլոխնյատի

Բոլոխնյատի (ռուս.՝ Болохняты), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առաջին գործնական հեռուստաալիք

Առաջին գործնական հեռուստաալիք (ուկրաիներեն՝ Перший Діловий Телеканал), Ուկրաինական հեռուստաալիք՝ գործնական, տնտեսագիտական և լրատվական ուղղվածության, շուրջօրյա եթերում ներկայացնում է գործնական լրատվություն և վերլուծական տեղեկատվություն։ Հիմնվել է 2006 թվականին, փոխարինելով լուծարված «Զագրավա» հեռուստաալիքին։ Հեռուստաալիքի եթերային ժամանակի 95%-ը բաղկացած է սեփական հեռուստաարտադրությամբ, հաշշվում է ավելի քան 30 հաղորդում։ Պոտենցիալ հեռուստադիտողների քանակը Ուկրաինայում կազմում է 14 միլիոն դիտորդ։ Հեռուստաալիքը տարածվում է Ուկրաինայի գրեթե բոլոր կաբելային օպերատորների կողմից, իսկ արբանյակային հեռարձակումը տարածվում է Կենտրոնական և Արևելյան Եվրոպայում, Բալթյան երկրներում և Կանադայում։


== Արտաքին հղումներ ==
Պաշտոնական կայք (ռուս.)
ՎիդեոալիքըՅուԹյուբ կայքում (ուկր.)


== Ծանոթագրություններ ==
Լոկնյա (գյուղ, Կրոլևեցի շրջան)

Անվան այլ կիրառումների համար տե՛ս՝ ԼոկնյաԼոկնյա (ուկրաիներեն՝ Локня), գյուղ Ուկրաինայի Սումիի մարզի Կրոլևեցի շրջանում։ Հիմնադրվել է 17-րդ դարում։
2001 թվականի տվյալներով Լոկնյա գյուղում բնակվում էր 569 մարդ։ Բնակավայրը զբաղեցնում է 5,09 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերեգովոե (գյուղ, Պրոխորովսկի շրջան)

Անվան այլ կիրառումների համար տե՛ս՝ ԲերեգովոեԲերեգովոե (ռուս.՝ Береговое), գյուղ Ռուսաստանի Բելգորոդի մարզի Պրոխորովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զեդա Գոր

Զեդա Գոր (վրաց.՝ ზედა გორდი), գյուղ Վրաստանում։ Գտնվում է Իմերեթի մարզի Խոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 397 մարդ։


== Ծանոթագրություններ ==
Գևորգ Ազատյան (այլ կիրառումներ)

Գևորգ Ազատյան անուն-ազգանունը վերաբերում է՝

Գևորգ Ալիբեկի Ազատյան (1947-1983), քանդակագործ։
Գևորգ Գալուստի Ազատյան (1903-1986), ՀԽՍՀ Գերագույն խորհրդի առաջին գումարման պատգամավոր։
Սելցո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՍելցոՍելցո (ռուս.՝ Сельцо), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրոլներ

«Տրոլներ» ( անգլ.՝ Trolls), ամերիկյան համակարգչային անիմացիոն երաժշտական ֆիլմ 3D ֆորմատի վրա։ Արտադրող՝ DreamWorks Animation ընկերություն։ Ֆիլմի ռեժիսորը Մայք Միտչելլն է, իսկ սցենարիստը Ջոնաթան Այբելեմը, Գլեննոմ Բերգորմը և Էրիկ Ռիվինոյան։ Պրեմիերան կայացել է 2016 թվականի հոկտեմբերի 8-ին Լոնդոնյան կինոփառատոնում։
Հնչյունավորմանը մասնակցել են Աննա Կենդրիկը, Ջաստին Թիմբերլեյկը, Զոուի Դեշանելը, Ռասսել Բրենդը, Ջեյմս Կորդենը և Գվեն Ստեֆանին։ Թիմբերլեյքը եղել է նաև մուլտֆիլմի երաժշտական պրոդյուսեր և գրել է «Can’t Stop the Feeling!» սինգլը։
Պլանավորվում է նաև 2020 թվականին թողարկել «Տրոլներ 2»։


== Սյուժե ==
Մուլտֆիլմը պատմում է տրոլների՝ փոքրիկ արարածների մասին, որոնք ապրում են գրեթե անսահման երջանկության մեջ։ Ամբողջ օրը երգում են, պարում են, գրկախառնվում են։ 20 տարի առաջ տրոլները փախել են նրանց ուտող բերգեններից՝ հսկա արարածներից, որպեսզի զգան երջանկության հաճույքը։ Բայց մի հերթական աղմկոտ խնջույքների ժամանակ բերգեններին հաջողվում է մտնել նրանց տարածք և վնասել նրանց։ Նրանց նաև հաջողվում է իրենց հետ վերցնել թագավորի աղջկա՝ տրոլ Ռոզոչկայի ընկերներից մի քանիսին։ Զգալով իր մեղքը, Ռոզոչկան իր ընկերուհու՝ Ցվետանայի հետ, հետ է վերադառնում բերգենների մոտ  փրկելու իր ընկերներին։


== Ծանոթագրություններ ==


== Արտաքին հղումներ ==
Պաշտոնական կայք
I Love It

«I Love It», ամերիկացի ռեփերներ Քանյե Ուեսթի և Լիլ Փամփի երգը, որը ձայնագրվել է ամերիկացի կատակերգու դերասանուհի Ադել Գիվենսի մասնակցությամբ։ Երգը թողարկվել է 2018 թվականի սեպտեմբերի 7-ին որպես սինգլ Good Music լեյբլում։ Երգի տեքստը գրել են Քանյե Ուեսթը, Գազզի Գարսիան և Օմար Պինեյրոն, պրոդյուսերությամբ զբաղվել է Քանյե Ուեսթը DJ Clark Kent-ի, Lil Pump-ի, CBMix-ի և Ronny J.-ի հետ համատեղ։ Երգի շնորհանդեսը կայացել է Pornhub Awards 2018-ում։ «I Love It»-ը հասել է առաջին հորիզոնականին Կանադայի, Ֆինլանդիայի, Շվեդիայի և Նոր Զելանդիայի հիթ-շքերթներում, ինչպես նաև ընդգրկվել է Ավստրալիայի, Մեծ Բրիտանիայի և ԱՄՆ-ի թոփ-10-ում։


== Նախապատմություն և թողարկում ==
Քանյե Ուեսթը դարձավ Pornhub Awards 2018-ի առաջին մրցանակաբաշխության կրեատիվ տնօրեն, որը տեղի ունեցավ 2018 թվականի սեպտեմբերի 6-ին։ Թեյլորի հետ կենդանի ելույթից հետո Ուեսթը ներկայացրել է «I Love It» երգի իր նոր տեսահոլովակը, որը ձայնագրվել է Lil Pump-ի հետ համատեղ։ 2018 թվականի սեպտեմբերի 13-ին DJ Դևիդ Մորալեսը Ուեսթին մեղադրել է իր «What Is This Called Love» երգի ռեմիքսային թրեքի բասային գծի գրագողության մեջ։ 2018 թվականի սեպտեմբերի 18-ին Ուեսթի նախկին ընկերուհին՝ Էմբեր Ռոուզը, իր Instagram-ում հրապարակել է մի գրառում՝ մեղադրելով այն բանի համար, որ կատարողները «ոգեշնչված են» իր «Պոռնիկների շքերթը» շարժումից, որն օգտագործել են ոչ թե որպես կանանց իրավունքների քարոզչություն, այլ զուտ կոմերցիոն նպատակներով։


== Շապիկ ==
Սինգլի շապիկը նկարվել է Շադի Ալ-Աթալայի կողմից, որը ձևավորել է Ուեսթի նախորդ «XTCY» սինգլի շապիկը։ Ուեսթը Ալ Ադալին խնդրել է կազմ նկարել՝ օգտագործելով գունային սխեման, որը նման է նկարիչ Քերրի Ջեյմս Մարշալի նկարներին։


== Երաժշտական տեսահոլովակ ==
Տեսահոլովակի պրեմիերան կայացել է 2018 թվականի սեպտեմբերի 6-ին՝ Pornhub Awards 2018 մրցանակաբաշխության ժամանակ։ Տեսահոլովակում Քանյե Ուեսթը և Lil Pump-ը կրում են Yeezy-ի կոստյումների հսկայական կրկնօրինակները՝ քառակուսի ուսերով, որոնցով հիշեցնում են Roblox տեսախաղերի հերոսներին։ Գրեթե ամբողջ հոլովակի ընթացքում կատարողներն անցնում են միջանցքով՝ կենդանի մերկ կանանց հետ, որոնք փաթաթված են անհայտ նյութով և հիշեցնում են հին արձանները, նրանք հետևում են դերասանուհի Ադելե Գիվենսին։ Երբ նա շրջվում է, կատարողները սկսում են վախեցնել նրան ծիծաղելի դեմքերով։ Տեսահոլովակի գործադիր պրոդյուսեր է դարձել Սփայք Ջոնսը, իսկ ռեժիսորներ՝ Քանյե Ուեսթը և Ամանդա Ադելսոնը։


== Կոմերցիոն հաջողություն ==
ԱՄՆ-ում երգը դեբյուտացվել է Billboard Hot 100 հիթ-շքերթի վեցերորդ հորիզոնականում, դրանով իսկ «I Love It» ստեղծագործությունը դարձել է Ուեսթի համար տասնյոթերորդը հիթ-շքերթը, այն դեպքում, երբ Lil Pump-ի համար՝ միայն երկրորդը։ Մեծ Բրիտանիայում «I Love It»-ը նորամուտը նշել Է UK Singles Chart-ի երրորդ հորիզոնականում՝ այդպիսով դառնալով Ուեսթի համար տասնիններորդ, իսկ Lil Pump-ի համար առաջին երգը Թոփ-10-ում։ Կանադայում «I Love It»-ը նորամուտը նշել է Canadian Hot 100 հիթ-շքերթի առաջին հորիզոնականում, որը Ուեսթի երրորդն էր, Lil Pump-ի համար՝ առաջինը։


== Երգացանկ ==
Թվային ներբեռնում"I Love It"  – 2:07Թվային ներբեռնում"I Love It" (Freaky Girl) (Edit) – 2:08


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Սամսունգ

«Սամսունգ» (հանգըլ՝ 삼성그룹), հարավկորեական կազմակերպություն, որը հիմնադրվել է 1938 թվականին։ Համաշխարհային շուկայում հայտնի է որպես բարձր տեխնոլոգիական կոմպոնենտների, հեռահաղորդակցման սարքավորումների, կենցաղային տեխնիկայի, տեսալսողական սարքավորումերի արտադրող։ Կենտրոնական գրասենյակը գտնվում է Սեուլում։ Էփլի գլխավոր մրցակիցն է։
«Սամսունգ» բառը կորեերեն նշանակում է «երեք աստղ»։ Հնարավոր է այն կապված է հիմնադրի՝ Սամսունգ Լի Բյոնչխոլյայի երեք որդիների հետ։


== Ընկերության պատմությունը ==


===== Ընկերության հիմնադրումը =====
1930-ական թվականներին Կորեայում գործարար Լի Բիոն Չհոլը բացեց բրնձի ալյուր արտադրող իր գործը։ Դեգու քաղաքում փոքր պահեստը դարձավ Սամսունգի մեծ պատմության սկիզբը։ Այդ ժամանակ Կորեան Ճապոնիայի գաղութն էր և երկրում բավականին դժվար էր զբաղվել բիզնեսով։ Այնուամենայնիվ, արդեն 1938 թվականին Լիին հաջողվում է ստեղծել առաջին անկախ ալիքը Կորեայից Չինաստան և Մանչուրիա արհանելու համար։ Սննդամթերքի ակտիվ զարգացումը, ինչպես օրինակ բրնձի, շաքարավազի և չորացրած ձկների, հնարավորություն տվեց պաշտոնապես գրանցել Սամսունգի առևտրային ընկերության ապրանքային նշանը։ Օտարերկրյա (Կորեայի համար) անունը ծագել է կորեացի գործարարի ծրագրերի արդյունքից։ Արդեն 1950 թվականի վերջում Լի Բիոնը պատրաստվում էր առևտուր հաստատել Ամերիկա մայրցամաքի երկրների հետ։ Կորեական թերակղզում ամերիկյան զորքերի վայրէջքից հետո, բրնձի օղու և գարեջրի արտադրության գործարանի արտադրանքը սկսեց վաճառվել դաշնակից ուժերի ներկայացուցիչներին:Կորեայի պատերազմը վերջ դրեց այս բիզնեսին։ Պահեստները թալանվեցին և այրեցին այնպես, ինչպես հիմնվել էր ընկերությունը։
Գոյություն ունի լեգենդ նրա մասին, որ այրված տան ավերակներում Լի Բիոնը գտել է պահված փողերով տուփ, որը ներդրել է իր նոր բիզնեսի մեջ։ Դա տեքստիլ գործարան էր, շաքարավազի գործարան, իսկ ավելի ուշ նաև ապահովագրական բիզնես։ Լի Բիոնը արագ հարստացավ, չնայած որ Կորեայում 1960-ական թվականին մեկ շնչի հաշվով միջին եկամուտը չէր գերազանցում 80 դոլարը։ Պետք է նշել, որ այդ ժամանակ նույնիսկ մայրաքաղաք Սեուլում, մշտական էլեկտրաէներգիա չի եղել, էլեկտրաէներգիա մատակարարվել է օրական մի քանի ժամով, իսկ կենտրոնական ջրի խողովակ չկար։ Զարմանալի չէ, որ արագ ռազմական հեղաշրջումը գահընկեց արեց նախագահ Լի Սին Մանին և Լի Բիոնի մոտիկ ընկերոջը, որը որպես հարուստ գործարար դարձել էր ներքին շրջանի անդամ։ Լի Բիոն Չհոլին բանտարկեցին կաշառք վերցնելու և գահընկեց արված իշխանի հետ ծանոթանալու համար։

Մենք օգտագործում ենք մարդկային և տեխնիկական ռեսուրսները, որպեսզի ստեղծենք հրաշալի որակի ապրանքներ, որպեսզի ներդնենք մեր ծառայությունները հասարակության զարգացման գործում։։


== Պատկերանիշեր ==


== Ծանոթագրություններ ==


== Արտաքին հղումներ ==
Սամսունգի ձեռնարկները Archived 2021-12-02 at the Wayback Machine.
Ուոլթ Բելամի

Ուոլթեր Ջոնս Բելամի (անգլ.՝ Walter Jones Bellamy; հուլիսի 24, 1939(1939-07-24), Նոր Բերն - նոյեմբերի 2, 2013(2013-11-02), College Park), ամերիկացի պրոֆեսիոնալ բասկետբոլիստ։ 1993 թվականից բասկետբոլի փառքի սրահի անդամ։


== 1960 թվականի Օլիմպիական խաղեր ==
1960 թվականի Օլիմպիական խաղերի ժամանակ հանդես է եկել  ԱՄՆ-ի հավաքականի կազմում որպես կենտրոնական։ Հավաքականի կազմում էին նաև բասկետբոլի փառքի սրահի խաղացողներ Օսկար Ռոբերթսոնը, Ջերի Լուկասը և Ջերի Ուեսթը։ Բելամիի թիմը հաղթում է բոլոր 8 խաղերում և նվաճում ոսկե մեդալներ։ 2010 թվականին ԱՄՆ-ի 1960 թվականի օլիմպիական հավաքականն ընդգրկվում է բասկետբոլի փառքի սրահում։


== Կարիերան NBA-ում ==
Բելամին 14 տարի հանդես է եկել բասկետբոլի ազգային ասոցիացիայում։ 1961 թվականի ԲԱԱ դրաֆթի ժամանակ ընտրվում է առաջին համարի ներքո «Չիկագո Պակերս» ակումբի կողմից։ Այդ մրցաշրջանում նա խաղի ընթացքում միջինում հավաքում է 31,6 միավոր, որը NBA-ի պատմության մեջ երկրորդ լավագույն արդյունքն է, իսկ անդրադարձների միջին քանակը խաղի ընթացքում կազմում է 19, որը NBA պատմության մեջ երրորդ լավագույն արդյունքն է։ Բելամին չորս անգամ մասնակցել է NBA բոլոր աստղերի խաղին։ Առաջին չորս մրցաշրջանները անցկացրել է «Չիկագո Պակերս» ակումբում, որը NBA 1963/1964 մրցաշրջանից առաջ տեղափոխվում է Բալթիմոր և վերանվանվում է «Բալթիմոր Բուլետս»։ 1965 թվականին տեղափոխվում է «Նյու Յորք Նիկս»։
Նա բասկետբոլի պատմության մեջ առաջնորդն է համարվում մեկ մրցաշրջանի ընթացքում անցկացրած խաղերի քանակով, քանի որ 1968/69 թվականների մրցաշրջանի ժամանակ տեղափոխվում է Դեթրոյդ Փիսթոնս։ 1970 թվականին հանդես է եկել «Ատլանտա Հոքս» ակումբի կազմում, իսկ կարիերան ավարտել է «Նյու Օռլեան Ջազ» ակումբում։
1993 թվականին Բելամին ընդգրկվել է բասկետբոլի փառքի սրահում։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ-Օֆ ===


== Ծանոթագրություններ ==


== Արտաքին հղումներ ==
Ուոլթ Բելամիի NBA-ի կարիերայի ցուցանիշները Basketball-Reference.com կայքում
Ուոլթ Բելամիի էջը բասկետբոլի փառքի սրահի կայքում
Պատմական ցուցանիշները NBA.com կայքում
Ուոլթ Բելամիի օլիմպիական խաղերի ցուցանիշները։ Archived 2012-02-06 at the Wayback Machine.
(4926) Սմոկտունովսկի

(4926) Սմոկտունովսկի (անգլ.՝ Smoktunovskij), աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 16-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,830505 ա. մ., առավելագույնը մոտենում է 2,6806 ա. մ. հեռավորության վրա և հեռանում 2,9804 ա. մ.։ Արեգակի շուրջ մեկ ամբողջական պտույտ է կատարում 1739,38 երկրային օրվա ընթացքում, իր ուղեծրով շարժվելով միջինում 0,20697 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4926) Սմոկտունովսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլլա դ’Ալմե

Վիլլա դ’Ալմե (իտալերեն՝ Villa d'Almè), կոմունա Իտալիայում, Լոմբարդիա մարզի Բերգամոյի գավառում։
Բնակչությունը ըստ 2008 թվականի տվյալների կազմում է 6829 մարդ, խտությունը՝ 1138 մարդ/կմ²։ Զբաղեցնում է 6 կմ² տարածք։ Փոստային ինդեքս՝ 24018։ Հեռախոսային կոդ՝ 035։
Բնակավայրի հովանավորն է Սանտ Ֆաուստին և Յովիտան։ Տոնը նշվում է փետրվարի 15-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 035 6321111
Էլեկտրոնային հասցե։ sindaco@comune.villadalme.bg.it
Գլխավոր կայք։ http://www.comune.villadalme.bg.it


== Արտաքին հղումներ ==
Բնակավայրի գլխավոր կայք (իտալ.)
Ազգային ինստիտուտի վիճակագրություն(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
373

373 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 373 թվականն է, 
IV դարի 73-րդ տարին։


== Դեպքեր ==


== Ծնունդներ ==


== Մահեր ==
Ներսես Ա Մեծ, Ամենայն հայոց կաթողիկոս 353 թվականից (ծ. 329)
Մարիա Օհիսալո

Մարիա Օհիսալո (ֆիններեն՝ Maria Ohisalo, մարտի 8, 1985(1985-03-08), Հելսինկի, Ֆինլանդիա), ֆինն քաղաքական գործիչ, 2019 թվականի հունիսի 15-ից «Կանաչ միություն» կուսակցության նախագահն է։ 2019 թվականի դեկտեմբերի 10-ին ձևավորված Մարինի կաբինետում զբաղեցնում է Ներքին գործերի նախարարի պաշտոնը։ 2019 թվականի ապրիլի 17-ին Հելսինկիի ընտրատարածքից ընտրվել է Էդուսկունտայի (խորհրդարան) պատգամավոր։


== Կենսագրություն ==
Մարիա Օհիսալոն ծնվել է 1985 թվականի մարտի 8-ին Հելսինկիի արևելյան, աղքատ մասում` անհաջող ընտանիքում։ Հայրը հարբեցող էր, մոր հետ Օհիսալոն մեկ տարի անցկացրել է բռնության զոհերի ապաստարանում։ Ծնողներն ամուսնալուծվել են, մայրը դարձյալ ամուսնացել է։ 2004 թվականին Օհիսալոն ավարտել է գիմնազիան։
2009 թվականին Հելսինկիի համալսարանում ստացել է հասարակական գիտությունների բակալավրի աստիճան։ 2011 թվականին Հելսինկիի համալսարանում ստացել է հասարակական գիտությունների մագիստրոսի աստիճան։ Ուսումը շարունակել է Արևելյան Ֆինլանդիայի համալսարանում, որտեղ 2017 թվականին ստացել է սոցիոլոգիայի դոկտորի աստիճան։ Ուսումնասիրման առարկան եղել է աղքատությունը։
2008 թվականին անդամակցել է «Կանաչ միություն» կուսակցությանը։ 2015 թվականի հունիսին ընտրվել է «Կանաչ միություն» կուսակցության նախագահի տեղակալի պաշտոնում։ 2017 թվականին առաջադրվել է կուսակցության նախագահի պաշտոնում, բայց ներկուսակցական ընտրությունները հաղթել է Տոուկո Աալտոն։ Օհիսալոյին ընտրել են որպես նախագահի տեղակալ։ Այն բանից հետո, երբ Տոուկո Աալտոն 2018 թվականի հոկտեմբերի 24-ին երկարատև դեպրեսիայի պատճառով հրաժարվել է կուսակցության նախագահի լիազորությունները կատարելուց, Օհիսալոն ժամանակավորապես կատարել է նրա պարտականությունները։ 2018 թվականի նոյեմբերի 3-ին` Հելսինկիում անցկացված կուսակցական ժողովի ժամանակ, «Կանաչների» կուսակցության նոր նախագահ ընտրվել է Պեկկա Հավիստոն։ 2019 թվականի հունիսի 15-ին` Պորի քաղաքում կայացած կուսակցության համագումարի ժամանակ, Մարիա Օհիսալոն ընտրվել է կուսակցության նոր ղեկավար և փոխարինել Պեկկա Հավիստոյին։
2014 թվականի մայիսին Ֆինլանդիայում մասնակցել է Եվրոպական խորհրդարանի ընտրություններին` հավաքելով 3089 ձայն։
2015 թվականի ապրիլի 19-ին մասնակցել է խորհրդարանական ընտրություններին` հավաքելով 4087 ձայն, և չի ընտրվել։ 2019 թվականի ապրիլի 14-ին տեղի ունեցած խորհրդարանական ընտրություններին Հելսինկիի ընտրատարածքից ընտրվել է Էդուսկունտայի պատգամավոր` հավաքելով 11 797 ձայն։
2017 թվականին դարձել է Հելսինկի քաղաքի խորհրդի անդամ` նույն թվականի ապրիլի 9-ին անցկացված մունիցիպալ ընտրություններում հավաքելով 4400 ձայն։
2019 թվականի հունիսի 6-ին Ռինեի կաբինետում ստանձնել է Ներքին գործերի նախարարի պաշտոնը, իսկ դեկտեմբերի 10-ին` Մարինի կաբինետում։


== Անձնական կյանք ==
Խաղացել է «Կոնտու» և «Վիիկինգիթ» ֆուտբոլային ակումբներում։ Զբաղվել է թեթև ատլետիկայով։ Հեծանվասպորտի մրցուղում զբաղեցրել է մրցանակային տեղեր։
Ամուսնացած է «North European Oil Trade» նավթի առևտրի կենտրոնի թոփ-մենեջեր Միիկա Յոհանսոնի հետ (Miika Johansson)։


== Ծանոթագրություններ ==


== Արտաքին հղումներ ==
«Maria Ohisalo» (ֆիններեն)։ Eduskunta։ Վերցված է 2019-12-13
Շալանա (գյուղ, Բլագովեշչենսկի շրջան)

Շալանա (ռուս.՝ Шалана, բաշկիրերեն՝ Шылан), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մաքսի Վանդեր

Մաքսի Վանդեր (գերմ.՝ Maxie Wander, ի ծնե անունը՝ Էլֆրիդա Բրուներ (Elfriede Brunner), 3 հունվարի, 1933, Վիեննա - 21 նոյեմբերի, 1977, Կլայնմախնով, Բեռլինի մոտ), ավստրիացի գրող։


== Կենսագրություն ==
Մաքսի Վանդերը ծնվել է 1933 թվականի հունվարի 3-ին Վիեննայի Խերնալս բանվորական թաղամասում, ավստրիացի կոմունիստներ Ալոիս ու Քեթե Բերուներների ընտանիքում և կրտսեր եղբոր՝ Հեևբերտի հետ միասին դաստիարակվել է կոմունիստական աշխարհայացի համաձայն՝ հակառակ այն հանգամանքին, որ Ավստրիայի՝ Գերմանիային միանալուց հետո արգելված էր Ավստրիայի Կոմունիստական կուսակցության գործունեությունը։ Դպրոցն ավարտելուց հետո, չստանալով մասնագիտական կրթություն, աշխատել է որպես քարտուղար, լուսանկարիչ, լրագրող ու սցենարիստ։ 1958 թվականից մինչ իր մահը (1977 թվական) իր ամուսնու՝ ավստրիացի գրող, երդվյալ կոմունիստ Ֆրեդ Վանդերի ու երեխաների՝ Դանիելի, Քիթթի ու որդեգրված Բերտիի հետ ապրել է Գերմանիայի Դեմոկրատական Հանրապետությունում։ Մաքսի Վանդերի ամենահայտնի ստեղծագործությունն է՝ «Բարի լույս, գեղեցկուհի։ Ձայնագրություններ ձայնագրիչի երիզից», որում տարբեր ծագման ու տարիքի 19 կանայք պատմում են իրենց կյանքի ու երջանկության մասին ունեցած իրենց պատկերացումների մասին։ Մաքսի Վանդերի գիրքը, որ Քրիստա Վոլֆի առաջաբանով լույս է տեսել 1977 թվականին ԳԴՀ-ի «Der Morgen» հրատարակչությունում 60 հազար օրինակով, մեծ հաջողություն ունեցավ ոչ միայն ԳԴՀ-ում, այլև Արևմտյան Գերմանիայում։
1976 թվականին Մաքսի Վանդերը հիվանդացավ քաղցկեղով ու մահացավ մեկ տարի անց։ 1980-ական թվականների սկզբին Մաքսի Վանդերի ամուսինը՝ Ֆրեդ Վանդերը, հրատարակեց կնոջ վերջին տարիների օրագրային գրառումները՝ «Leben wär' eine prima Alternative» և «Ein Leben ist nicht genug»։


== Ստեղծագործություններ ==
Guten Morgen, du Schöne. Protokolle nach Tonband. Buchverlag Der Morgen, Berlin 1977. Taschenbuchausgaben։ Sammlung Luchterhand, Darmstadt/Neuwied 1979. dtv, München 1993. Suhrkamp Verlag, Frankfurt/M. 2007. ISBN 978-3-518-45962-1
Tagebücher und Briefe, hrsg. von Fred Wander. Buchverlag Der Morgen, Berlin 1979. Unter dem Titel։ Leben wär' eine prima Alternative. Tagebuchaufzeichnungen und Briefe, hrsg. von Fred Wander. Luchterhand, Darmstadt/Neuwied 1980. dtv, München 1994. ISBN 3-423-11877-6
Ein Leben ist nicht genug. Tagebuchaufzeichnungen und Briefe, hrsg. und mit einem Vorw. von Fred Wander. Luchterhand, Frankfurt/M. 1990. dtv, München 1996. Suhrkamp Taschenbuch, Frankfurt/M. 2007. ISBN 978-3-518-45963-8


== Ծանոթագրություններ ==


== Գրականություն ==
Sabine Zurmühl։ Das Leben, dieser Augenblick. Die Biografie der Maxie Wander. Henschel, Berlin 2001 (2., überarb. Aufl.). ISBN 3-89487-377-9
Ինտերնացիոնալիստ զինվորների հուշարձան (Շախտի)

Ինտերնացիոնալիստ զինվորների հուշարձան (ռուս.՝ Памятник воинам-интернационалистам), հուշարձան Ռուսաստանի Ռոստովի մարզի Շախտի քաղաքում։


== Պատմություն ==
2005-2006 թվականներին Ռոստովի մարզի Շախտի քաղաքում որոշում է կայացվել Աֆղանստանում, Չեչնիայում և այլ թեժ կետերի տեղային հակամարտություններում զոհված զինվորների հուշարձան կառուցելու մասին։ Աֆղանստանի վետերանների քաղաքային միության, Չեչնիայի պատերազմի վետերանների խորհրդի և պատերազմների մասնակիցների և հաշմանդամների «Բագրամ» միության որոշմամբ Շախտիում ստեղծել է տեղային հակամարտություններում զոհված զինվորների հուշանշան։ Որոշվել է հուշարձանը տեղադրել քաղաքի մշակույթի և հանգստի զբոսայգու հուշահամալիրի գոտում։
Հուշարձանի ստեղծման համար հայտարարվել է բաց մրցույթ, որի հաղթող է դարձել քաղաքի գլխավոր դիզայներ, ճարտարապետ Վիկտոր Լոգաչովը։ Նրա նախագծով ստեղծվել է հուշարձան, որին տրվել է պատվանդանի վրա տեղադրված եռաբաղադրիչ լուծում. կարմիր աստղ, որպես զինվորական սխրանքի խորհրդանիշ, հուշարձանի կենտրոնական հատվածում` խոնարհված դրոշի բետոնե պատկեր և տեղային պատերազմներում զոհված զինվորների ազգանուններով ստելա։ Հուշարձանը երեսպատված է բետոնե սպիտակ սալիկներով և խեցեգրանիտե սալիկներով։ Գրանիտե սալիկների վրա գրված են 59 շախտիեցիների ազգանունները, որոնք զոհվել են տեղային պատերազմներում։ Նրանցից 13-ը հետմահու պարգևատրվել են «Կարմիր աստղ» շքանշանով, 21-ը հետմահու` Քաջության շքանշանով։ Տեղային պատերազմներում ընդհանուր առմամբ մասնակցել է 2543 շախտիեցի։ 217 զինվորներ պարգևատրվել են շքանշաններով և մեդալներով։
Հուշարձանը բացվել է 2010 թվականի փետրվարի 15-ին` Աֆղանստանից խորհրդային զորքերը դուրս բերելու 21-ամյակի կապակցությամբ։ Այն գտնվում է մշակույթի և հանգստի քաղաքային պուրակի հուշահամալիրի գոտում, Հայրենական մեծ պատերազմում զոհվածների անուններով պատի մոտ։ Ավելի վաղ այդ վայրում տեղադրվել է Աֆղանստանում զոհված շախտիեցիների հուշաքար։ Հուշարձանի վրա գրված է. «Մենք հիշում ենք քո սխրանքը, զոհված զինվոր»։


== Աղբյուրներ ==
Памятный знак Шахтинцам, погибшим в локальных войнах (памятник воинам-интернационалистам). Город Шахты в исторических памятниках.
Памятник воинам-интернационалистам. Официальный сайт Департамента культуры г. Шахты.


== Արտաքին հղումներ ==
Памятник на Викимапии
Էնգոլսայմ

Էնգոլսայմ (ֆր.՝ Ingolsheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 294 մարդ, բնակչության խտությունը` 65.92 մարդ/կմ²։ Բնակավայրը զբաղեցնում է 4.46 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ արևելք, Ստրասբուրգ քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 179 աշխատունակ (15-64 տարեկան)  բնակիչ, որոնցից ակտիվ էին 144-ը, իսկ ոչ ակտիվները` 35։ Ակտիվության ցուցանիշը կազմում է 80,4 %։ 144 աշխատունակ մարդկանցից աշխատել է 137 անձ (74 տղամարդ և 63 կին)։ Գործազուրկ են եղել 7 անձ (3 տղամարդ և 4 կին)։ 35 անաշխատունակներից 11-ը եղել են աշակերտներ կամ ուսանողներ, 12-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տիգրան Եսայան (ֆուտբոլիստ)

Անվան այլ կիրառումների համար տե՛ս՝ Տիգրան Եսայան (այլ կիրառումներ)Տիգրան Ռուբենի Եսայան (հունիսի 2, 1972(1972-06-02), Երևան, Հայկական ԽՍՀ, ԽՍՀՄ), նախկին Խորհրդային և հայ ֆուտբոլիստ՝ հարձակվող։ 2012 թվականի փետրվարից հանդիսանում է «Արարատ-2»-ի գլխավոր մարզիչ։


== Ակումբային կարիերա ==
Եսայանը 1990 թվականից, սկսեց մասնակցել «Զորավան»-ի կազմում, նա մասնակցում էր ԽՍՀՄ-ի երկրորդ՝ ավելի ցածր առաջնությունում։ 1992 թվականից անմիջապես հետո սկսեց խաղալ Հայաստանի առաջնությունում, որտեղ ակումբը գրավեց ցանկի վերջին հորիզոնականը՝ դուրս թրջեց առաջին խումբ, սակայն Եսայանը մրցաշրջանից հետո լքեց ակումբը և տեղափոխվեց Էջմիածնի «Զվարթնոց» ակումբ։ Խաղային մրցաշրջանից հետո նորից լքեց ակումբը։ Նոր աշխատանքային տեղը դարձավ Երևանի «Դինամո»-ն՝ մասնակցում էր առաջին խմբում։
Եսայանը մեկ խաղաշրջանում ճանաչվեց ակումբի լավագույն ռմբարկու, մրցակցի դարպասը խփելով 30 գնդակ։ 1994 թվականի խաղաշրջանում առաջինը խմբի առաջնության այս խաղաշրջանում, նրա արդյունքը եղավ լավագույնը։
1995 թվականից հանդես եկավ «Երևան»-ում, որի կազմում դարձավ Հայաստանի 1997 թվականի հաղթող և 1998 թվականին հասավ մինչև Հայաստանի գավաթի եզրափակիչ խաղին։


== Մարզչային գործունեություն ==
Կարիերայի ավարտից հետո ֆուտբոլիստ՝ Եսայանը սկսեց մարզչական գործունեությունը, բայց հիմնականում նա մարզել է երիտասարդական և մանկապատանեկան թիմերը։
2010 թվականի վեջին դարձավ Երևանի «Արարատ»-ի գլխավոր մարզիչ, որտեղ անցած մրցաշրջանում վերջին տեղը գրավելով դուրս թրջեց առաջին խումբ։ Եսայանի գլխավորությամբ ակումբը դարձավ առաջին խմբի հաղթող և վերադարձավ բարձրագույն խումբ։ Խաղաշրջանի ավարտից հետո Եսայանը ստորագրեց պայմանագիր «Արարատ»-ի հետ մեկ տարի ժամկետով]։
Եսայանը փետրվարի 16-ին հրաժարվեց գլխավոր մարզիչի պաշտոնից։ Պատճառը այն էր, որ բացակայում էր խաղացողների համալրումը, որոնք կամրապնդեին թիմը բարձրագույն խմբի թիմերի հետ խաղերում։ «Բանանց-2»-ից Աշոտ Բարսեղյանին գլխավոր մարզիչի պաշտոնից ազատելուց հետո նա զբաղերեց թափուր պաշտոն ակումբում։
Մրցաշրջանի վերջում թողեց իր պաշտոնը։ 2012 թվականի վերջին Եսայանը վերադարձավ «Արարատ»-ի մարզչական կազմ, այս անգամ «Արարատ-2»-ում որպես գլխավոր մարզիչ։


== Միջազգային գոլեր ==


== Ձեռքբերումներ ==


=== Խաղացող ===
 «Դինամո» (Երևան)
Առաջին լիգայի լավագույն ռմբարկու։ Հայաստանի ֆուտբոլի հավաքականի առաջին լիգա 1994
 «Երևան»
Թիմային:
Հայաստանի Բարձրագույն խումբ (ֆուտբոլ)։ 1997
Մրոնզե մեդալ Հայաստանի չեմպիոնատ: 1995/96, 1996/97, 1998

Եզրափակիչ Հայաստանի Անկախության Գավաթ։ Հայաստանի ֆուտբոլի գավաթ 1998
Անհատական
Անցակացրաց խաղերում ռեկորդները «Երևան» - 95 հանդիպում
Անցկացված խաղերում խփած գոլերի քանակը «Երևան» - 61 գնդակ
 «Արարատт» (Երևան)
Արծաթե մեդալ Հայաստանի Բարձրագույն խումբ (ֆուտբոլ)։ 2000
 «Բանանց»
Արծաթե մեդալ Հայաստանի Բարձրագույն խումբ (ֆուտբոլ)։ 2002, 2004
ԵզրափակիչՀայաստանի Անկախության Գավաթ։ 2003, 2004


=== Մարզիչներ ===
 «Արարատ» (Երևան)
Հայաստանի Առաջին խումբ (ֆուտբոլ)։ 2010


== Ծանոթագրություններ ==


== Արտաքին հղումներ ==
Профиль на armfootball.tripod.com (անգլ.)
Профиль на footballdatabase.eu (անգլ.)
Klisf.info
Armfootball.tripod.com
Footballdatabase.eu
Soccerway.com
Բահադուր Աբդի

Բահադուր Աբդի (պարսկերեն՝ بهادر عبدی‎, մայիսի 1, 1984(1984-05-01), Թեհրան, Իրան), իրանցի ֆուտբոլիստ, կիսապաշտպան։ Հանդես է գալիս Իրանի «Սանատ Նաֆտ» ակումբում։


== Ակումբային կարերիա ==
2004/05 խաղաշրջանում Բահադուր Աբդին հանդես է եկել «Պասարգադ Թեհրան» ակումբում, 2005-ից 2007 թվականներին` «Սորխպուշան» ակումբի կազմում. վերջինս այդ ժամանակ մասնակցում էր Ազադեգան լիգային։ 2007 թվականի ամռանը տեղափոխվել է «Պերսեպոլիս», որտեղ իր նորամուտն է նշել բարձրագույն առաջնությունում։
2009 թվականի աշնանը Աբդին պայմանագիր է ստորագրել Բուշիր քաղաքի «Շահին» ակումբի հետ, իսկ մեկ տարի անց տեղափոխվել է Թեհրանի «Ռահ Ահան» ֆուտբոլային ակումբ, որի կազմում հանդես է եկել հետագա 6 տարիների ընթացքում։ 2012 թվականի մայիսի 6-ին «Պերսեպոլիս» ակումբի դեմ խաղում դարձել է հեթ-տրիկի հեղինակ. խաղն անց էր կացվում Պրո-լիգա 2011-12-ի նախավերջին փուլում։
Ըստ 2015/16 խաղաշրջանի արդյունքի «Ռահ Ահանը» դուրս է մնացել Պրո-լիգայից, իսկ Աբդին տեղափոխվում է «Պայկան»` վերադառնալով Իրանի ֆուտբոլի բարձրագույն լիգա։ 2017 թվականի հունվարին պայմանագիր է կնքել Աբադան քաղաքի «Սանատ Նաֆտ» ակումբի հետ։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Պրոֆիլը persianleague.com կայքում
Սպասկոե (գյուղ, Ստերլիտամակսկի շրջան)

Անվան այլ կիրառումների համար տե՛ս՝ ՍպասկոեՍպասկոե (ռուս.՝ Спасское, բաշկիրերեն՝ Спасский), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էստոնիայի բնակչություն

Էստոնիայի բնակչություն, 2013 թվականի հունվարի 1-ի տվյալներով 1 339 662 մարդ է, որոնցից 68, 2%-ը էստոնացիներ են, 25, 44%֊ը՝ ռուսներ, 2, 04% ֊ը՝ ուկրաինացիներ, 1, 13%-ը՝ բելառուսներ, 0, 77%-ը՝ ֆիններ (1970)։
Տալլինը, Տարտուն, Կոխտլա-Ցարվեն, Նարվան, Պյառնուն, Վիլյանդին խոշոր քաղաքներն են, որտեղ կենտրոնացված է բնակչությունը։


== Բնակչության քանակն ու խտությունը ==
Բնակչության միջին խտությունը 1 կմ² վրա 28, 6 մարդ է (2012)։ Առավել խիտ է բնակեցված հյուսիսային ծովափնյա մասը։ Ամենախիտ բնակեցված շրջանը Խարյուսկի, իսկ ամենանոսրը Խիյուսկինն է։ Քաղաքային բնակչությունը 68% է։


== Արտագաղթ ==
Ըստ Էստոնիայի վիճակագրության վարչության տվյալների 2009 թվականին Էստոնիայից արտագաղթել է 4 647 մարդ, իսկ հանրապետություն մուտք է գործել 3 643։ Համեմատած 2008 թվականի հետ ներս եկողների թիվը 200-ով ավելացել է, այն դեպքում, երբ արտագաղթողների թիվը նույնն է մնացե լ։


== Ծնելիություն և մահ ==
2010 թվականին Էստոնիան հասել է ծննդի դրական գործակցի։ Ըստ Էստոնիայի վիճակագրության գործակալության Էստոնիայում ծննդի աճը ունի հետևյալ տեսքը։


== Աղյուսակներ ==


== Ծանոթագրություններ ==
Ճվեբարի

Ճվեբարի (վրաց.՝ ჭვებარი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3 մարդ։


== Ծանոթագրություններ ==
Ալեքսանդր Արքիյեր

Ալեքսանդր Արքիյեր (ֆր.՝ Alexandre Arquillière, ապրիլի 18, 1870(1870-04-18), Boën-sur-Lignon - հունվարի 8, 1953(1953-01-08), Սենտ Էտիեն), ֆրանսիացի դերասան, դրամատուրգ և ռեժիսիոր, ստացել է համաշխարհային հռչակ, ապա գլխավոր դեր «Զիգոմար» ֆիլմում։


== Կենսագրություն ==
Խաղացել է Անդրե Անդուանի և Ֆիրմենա Ժեմեի ֆիլմերում։
Հիմնականում նա խաղացել է դժվար դերեր սակայն ունի նաև ավազակային դերեր։
1908 թվականին նկարահանվել է Ալբերտ Կապելլանի մի քանի ֆիլմերում։
Նրան հանրաճանաչություն է տվել Վիկտորյա Ժասեի՝ Զիգոմարա ֆիլմում իր դերը։
Ավելի ուշ նկարահանվել է Ժանա Ռենուարի «Le Bled» 1929, Ժերմենի Դյուլակի «Ժպտացող մադամ Բյոդեն» 1923, ժյուլենա Դյուվիվեի «Օրվա վերջում» 1939 ֆիլմերում։


== Ֆիլմագրություն ==
1908 - Մարդը սպիտակ ձեռնոցներով
1908 - Թակարդ
1908 - Արլեզիանկա
1909 - Տառականվան և Եկատիրինան
1911-Զիգոմար
1912 - Զիգոմար 2-րդ
1939-Օրվա վերջում
Սամեր Ֆոնտանա

Սամեր Ֆոնտանա (անգլ.՝ Summer Fontana, դեկտեմբերի 7, 2008(2008-12-07), Կանտոն, Օհայո), ամերիկացի դերասանուհի։ Առավել հայտնի է «Առաջնածինները» հեռուստասերիալում կատարած Հոուփ Մայքլսոնի դերով (փոքր հասակում) և «Իքս մարդիկ։ Խավարի փյունիկ» ֆիլմում կատարած Ջին Գրեյի դերով (փոքր հասակում)։


== Կենսագրություն ==
Ծնվել է 2008 թվականի դեկտեմբերի 7-ին Օհայոյի Կանտոն քաղաքում, նրա ծնողները՝ Մերեդիտ և Բրայան Ֆոնտանաներն են։ Ընտանիքի միակ զավակն է, բայց ունի շատ զարմիկներ և զարմուհիներ։ 2005 թվականին ընտանիքը տեղափոխվել է Ջորջիա նահանգի Ատլանտա քաղաք, որտեղ էլ նա գնացել է դերասանական դասընթացների։ Նկարահանվել է մի քանի գովազդային հոլովակներում և ստացել է փոքր դերեր ֆիլմերում։ 2013 թվականին ստացել է Հոուփ Մայքլսոնի դերը՝ «Առաջնածինները» հեռուստասերիալում, որն էլ նրան մեծ հայտնություն է բերել։ Այդ դերակատարումից հետո, նա ստացել է փոքր տարիքում Ջին Գրեյի դերը՝ Իքս մարդիկ։ Խավարի փյունիկ ֆիլմում, որի պրեմիերան կայացել է 2019 թվականի հունիսի 6-ին։ Ներկա պահին՝ ծնողների հետ ապրում է Ջորջիա նահանգի Ատլանտա քաղաքում։


== Ֆիլմագրություն ==


== Ծանոթագրություններ ==
Յոհան Կաբայ

Յոհան Կաբայ (ֆր.՝ Yohan Cabaye, հունվարի 14, 1986(1986-01-14), Տուրկուեն), ֆրանսիացի ֆուտբոլիստ, Ֆրանսիայի հավաքականի և ֆրանսիական ՊՍԺ-ի կիսապաշտպան։


== Ակումբային կարիերա ==


=== «Լիլ» ===
Կաբայը սկսել է ֆուտբոլ խաղալ հինգ տարեկանում՝ Տուրկուեն քաղաքի միակ ֆուտբոլային ակումբում։ Յոթ տարեկանից հետո նրան տեղափոխում են «Լիլ»։ Կաբայն անցակցրեց 6 տարի «Լիլ»ի մանկապատանեկան ակումբում, ինչից հետո տեղի ունեցավ նրա դեբյուտը պրոֆեսիոնալ ֆուտբոլում՝ 2004/05 մրցաշրջանում։ Այդ մրցաշրջանում նա օգնեց իր թիմին հաղթել Ինտերտոտյի գավաթը։ Հաջորդ մրցաշրջանում նա դարձավ հիմնական կազմի խաղացող և նա առաջին անգամ հանդես եկավ Չեմպիոնների Լիգայում՝ Կլոդ Պյուելի գլխավորությամբ։ Ռուդի Գարսիան, ով եկել էր փոխարիելու Պյուելին, Կաբային տեղադրեց փլեմեյքերի դիրքում։ Հենց այս դիրքում երևացին նրա ամենալավ կողմերը։ Ամենահաջողը Կաբայի համար եղավ 2009/10 մրցաշրջանը, որտեղ Կաբայը խփեց 15 գնդակ՝ կիսպաշտպանի դիրքում խաղալով։ 2010/11 մրցաշրջանում Կաբայը օգնեց Լիլի հհաղթել՝ և՛ առաջնությունը և՛ գավաթը։ Դրանից հետո նրանով սկսվեցին հետաքրքրվել մի շարք եվրոպական ակումբներ, որոնց թվում էր նաև Նյուքասլը։


=== «Նյուքասլ» ===
2011 թվականի հունիսին Կաբայը կնքում է 5 տարվա պայմանագիր անգլիական Նյուքասլի հետ։ Առաջի գնդակը թիմի կազմում Կաբայը խփել է Ուիգան Ատլետիկի 2011/12 մրցաշրջանի 9-րդ տուրի հադիպման ժամանակ։ Այդ գոլով նա հաղթանակ պարգևեց իր թիմին։ Լիգայի գավաթի՝ Բլեքբեռնի դեմ հանդիպման ժամանակ Յոհանը աչքի ընկավ երկրորդ անգամ։ Գրավելով դարպասը տուգանային հարվածից և խաղը տեղափոխելով լրացուցիչ ժամանակ։ 2012 թվականի առաջին խաղում Յոհանը տուգանայինից գրավեց «Մանչեսթեր Յունայթեդի» դարպասը։ Դա եղավ Նյուքասլի երկրորդ գոլը, իսկ այդ խաղում Նյուքասլը հաղթեց 3-0 հաշվով։


=== Պարի Սեն Ժերմեն ===
2014 թվականի ձմռանը Կաբայով հետաքրքրված էին մի շարք եվրոպական ակումբներ։ Պայքարում հաղթեց ֆրանսիական ՊՍԺ։ Հունվարի 29-ին Կաբայը անցավ բուժզննում և կնքեց 3 ու կես տարվա պայմանագիր։ Տրանսֆերը կազմեց €20 մլն


== Անձնական կյանք ==
Յոհանն ու իր կինը՝ Ֆիոնան, ունեն 3 աղջիկ. Միլա(ծնվ. 24.12.2009), Շառլիզ(ծնվ. 01.09.2013), Ռոմի (ծնվ. 27.05.2015):


== Հաջողություններ ==
 «Լիլ»

Լիգա 1՝ չեմպիոն՝ (1), 2010/11
Ֆրանսիայի գավաթակիր՝ (1), 2011
Ինտերտոտոյի գավաթ՝ (1), 2004 «ՊՍԺ» 

Լիգա 1՝ չեմպիոն՝ 2013/14, 2014/15
Ֆրանսիայի գավաթակիր՝ (1), 2013/14, 2014/15


== Ծանոթագրություններ ==


== Արտաքին հղումներ ==
www.yohan-cabaye.com Յոհան Կաբայ. պաշտոնական կայք
Վիճակագրություն FIFA-ի կայքում(անգլ.)
ESPN FC profile
BBC profile Archived 2013-10-03 at the Wayback Machine.
Ալիարաբ

Ալիարաբ, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Ղարաքիլիսայի շրջանում։
1877-1878 թվականներին ուներ 31 եկվոր քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==